
ΔΕΛΤΙΟ ΤΥΠΟΥ
Θάνατος άνδρα στην Αμοργό – Παροχή συνδρομής σε λουόμενη στην Καβάλα –Προσάραξη Ι/Φ σκάφους στην Τήνο – Προσάραξη Ε/Π-Τ/Ρ σκάφους και σύλληψη του Κυβερνήτη του στη Λευκάδα – Σύλληψη αλλοδαπού για προσβολή της γενετήσιας αξιοπρέπειας στη Στυλίδα – Διακομιδές ασθενών


Τις πρωινές ώρες σήμερα, ενημερώθηκε η Λιμενική Αρχή της Αμοργού ότι ένας 56χρονοςαλλοδαπός (υπήκοος Γαλλίας)ανασύρθηκε χωρίς τις αισθήσεις του στη θαλάσσια περιοχή του όρμου Αιγιάλης Αμοργού. Στον 56χρονο αρχικά παρασχέθηκαν οι πρώτες βοήθειες και στη συνέχεια διακομίστηκε στο Κέντρο Υγείας Αμοργού, όπου διαπιστώθηκε ο θάνατός του. Προανάκριση διενεργείται από το Λιμενικό σταθμό Αμοργού.

*****
Τις πρωινές ώρες σήμερα, ενημερώθηκε η Λιμενική Αρχή της Καβάλας για την ύπαρξη μίας 86χρονης ημεδαπής κολυμβήτριας σε δυσχερή θέση στη θαλάσσια περιοχή της παραλίας «Ραψάνη» της Καβάλας. Στο σημείο έσπευσε ένα Περιπολικό σκάφος ΛΣ.-ΕΛ.ΑΚΤ. (ΠΛΣ), καθώς και το ναυαγοσωστικό (Ν/Γ) σκάφος «ΑΠΟΣΤΟΛΟΣ ΠΑΥΛΟΣ» Τ.Κ.706. Η 86χρονη, με τη συνδρομή ναυαγοσώτριας της παραλίας, παρελήφθη από το Ν/Γ σκάφος και μεταφέρθηκε με ασφάλεια στην ακτή. Στη συνέχεια, διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Καβάλας για ιατρική περίθαλψη.

*****
Τις πρωινές ώρες σήμερα, ενημερώθηκε η Λιμενική Αρχή της Τήνου, για την προσάραξη ενός ιστιοφόρου (Ι/Φ) σκάφους σημαίας Νέας Ζηλανδίας με δύο (02) αλλοδαπούς (υπήκοοι Νέας Ζηλανδίας) επιβαίνοντες, πλησίον του εσωτερικού λιμενοβραχίονα της Τήνου. Αμέσως τέθηκε σε εφαρμογή το τοπικό σχέδιο έκτακτης ανάγκης και την περιοχή προσέγγισε ένα Περιπολικό όχημα Λ.Σ.-ΕΛ.ΑΚΤ. από ξηράς, καθώς και το επιβατηγό-τουριστικό (Ε/Γ-Ο/Γ) σκάφος «ΝΗΣΟΣ ΤΗΝΟΣ» Ν.Τ. 25. Το Ι/Φ αποκολλήθηκε με τη συνδρομή του Ε/Γ-Ο/Γ και οδηγήθηκε με ασφάλεια στον εσωτερικό λιμένα Τήνου, όπου προσέδεσε ασφαλώς. Από το Λιμεναρχείο Τήνου που διενεργεί την προανάκριση, απαγορεύτηκε ο απόπλους του Ι/Φ μέχρι την προσκόμιση σχετικού βεβαιωτικού αξιοπλοΐας, ενώ από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****
Τις απογευματινές ώρες χθες, ενημερώθηκε η Λιμενική Αρχή του Νυδρίου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για παροχή συνδρομής σε επαγγελματικό – τουριστικό (Ε/Π-Τ/Ρ) σκάφος, στη θαλάσσια περιοχή «Αμπελάκια» Μεγανησίου Λευκάδας. Άμεσα στο σημείο μετέβη ένα (01) Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε το Ε/Π-Τ/Ρ σκάφος ρυμουλκούμενο από ιδιωτικό σκάφος σημαίας Νήσων Κέιμαν. Στο Ε/Π-Τ/Ρ επέβαιναν δύο (02) αλλοδαπά μέλη πληρώματος (υπήκοοι Νοτίου Αφρικής) και οκτώ (08) αλλοδαποί επιβάτες (επτά υπήκοοι Ιταλίας και ένας υπήκοος Ισπανίας), όλοι καλά στην υγεία τους. Ακολούθως, το σκάφος, με τη συνδρομή θαλάσσιου ταξί και τη συνοδεία του ΠΛΣ, κατέπλευσε με ασφάλεια στον λιμένα Βλύχου Λευκάδας, όπου και ανελκύστηκε στην ξηρά. Από τη Λιμενική Αρχή απαγορεύτηκε ο απόπλους του μέχρι την προσκόμιση βεβαιωτικού αξιοπλοΐας από τον παρακολουθούντα νηογνώμονα. Στη συνέχεια, κατά τον έλεγχο των ναυτιλιακών εγγράφων, διαπιστώθηκε ότι ο πλους εκτελέστηκε χωρίς θεώρηση αυτών, χωρίς να έχει ληφθεί άδεια απόπλου και χωρίς να έχει κατατεθεί ναυλοσύμφωνο στην αρμόδια Λιμενική Αρχή. Επιπρόσθετα, προέκυψε ότι ο Κυβερνήτης είχε προσδέσει το σκάφος πλησίον βραχώδους ακτής και, ενώ γνώριζε ότι στην περιοχή θα επικρατούσαν δυσμενείς καιρικές συνθήκες, δεν το απομάκρυνε έγκαιρα, με αποτέλεσμα την πρόσκρουσή του στα βράχια, την προσάραξη και την πρόκληση εισροής υδάτων. Από το Α' Λιμενικό Τμήμα Νυδρίου του Λιμεναρχείου Λευκάδας, που διενεργεί την προανάκριση, συνελήφθη ο 34χρονος αλλοδαπός (υπήκοος Νοτίου Αφρικής) Κυβερνήτη, για παράβαση των άρθρων 234 και 235 του Ν.Δ. 187/1973 «περί Κώδικα Δημοσίου Ναυτικού Δικαίου», του άρθρου 277 του Π.Κ. «περί πρόκλησης ναυαγίου», σε συνδυασμό με το Ν.Δ. 712/1970 «περί διοικητικού ελέγχου του ναυτικού ατυχήματος». Από το συμβάν δεν αναφέρθηκε τραυματισμός και δεν παρατηρήθηκε θαλάσσια ρύπανση.
*****
Τις πρώτες πρωινές ώρες σήμερα, συνελήφθη ένας 30χρονος αλλοδαπός (υπήκοος Ινδίας) για παράβαση του άρθρου 337 Π.Κ. «Προσβολή της γενετήσιας αξιοπρέπειας» από στελέχη του Γραφείου Ασφάλειας του Λιμεναρχείου Στυλίδας. Ειδικότερα, ο ανωτέρω προέβη σε άσεμνες πράξεις γενετήσιου χαρακτήρα κατά ανηλίκων στο λιμάνι των Ραχών. Προανάκριση διενεργείται από το Λιμεναρχείο Στυλίδας.

*****
	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-58χρονου και 50χρονης από το λιμάνι της Σκιάθου στο λιμάνι του Βόλου, με το Τ/Ρ-Α/Ψ «ΑΓΙΟΣ ΔΗΜΗΤΡΙΟΣ» Τ. ΣΚ.190-Α’,
-40χρονης και 35χρονου από το λιμάνι της Πάρου στο λιμάνι της Νάξου, με το Ε/Γ-Τ/Ρ «ΚΥΡΙΑΡΧΟΣ V» N. N. 67.

